open-index/open-wikipedia-markdown huggingface dataset:
La Sillan observatorio

**La Sillan observatorio** on Euroopan eteläisen observatorion (ESO) observatorioalue keski-Chilessä, 160 kilometriä La Serenan kaupungista pohjoiseen. Observatorion rakentaminen aloitettiin vuonna 1964 Cinchado-nimiselle vuorelle Atacaman autiomaahan 2&nbsp;400 metrin korkeuteen merenpinnasta ja ensimmäinen vaihe valmistui 1969. Paikka valittiin, koska sen äärimmäisen kuiva ilma ja syrjäinen sijainti tarjosivat maailman parhaimpiin kuuluvat havainto-olosuhteet.

## Teleskoopit ja instrumentit
La Sillassa on kaikkiaan kahdeksantoista teleskooppia, joista kymmenen on kokonaan ja loput osittain ESOn operoimia. Osa teleskoopeista on jo poistettu käytöstä ja nykyisin ESO käyttää teleskoopeistaan kolmea:

*NTT (New Technology telescope)
::*EMMI &ndash; spektrometri ja kamera erittäin laajalle aallonpituusalueelle
::*SuSI2 &ndash; kamera näkyvän valon alueen havaintoihin
::*SOFI &ndash; infrapuna-alueen spektrometri ja kamera
*3.6&nbsp;m teleskooppi
::*HARPS &ndash; spektrometri eksoplaneettahavaintoihin
::*EFOSC-2 &ndash; spektrometri ja kamera näkyvän valon ja UV-alueen havaintoihin
*2.2&nbsp;m teleskooppi
::*FEROS &ndash; spektrometri
::*WFI &ndash; kamera hyvin laajalla kuvakentällä

## Katso myös
*Llano de Chajnantorin observatorio
*Paranalin observatorio
*Very Large Telescope
*European Extremely Large Telescope

## Aiheesta muualla

*La Sillan observatorion kotisivu  
*Reaaliaikaiset sääolot La Sillassa
Hurrikaani Ginger

**Hurrikaani Ginger** oli kahdeksas nimetty myrsky ja viides hurrikaani vuoden 1971 Atlantin  hurrikaanikauden aikana. Se oli trooppinen hirmumyrsky yli 27 vuorokauden ajan, toiseksi pisimpään kaikista Atlantin hurrikaaneista. Tämä hurrikaani raivosi syyskuun viidennestä päivästä lokakuun kolmanteen, pääosan ajasta Atlantin länsiosassa. Se iski lopulta Pohjois-Carolinaan syyskuun viimeisen päivän aamuna ja aiheutti tulvatuhoja kymmenen miljoonan senaikaisen Yhdysvaltain dollarin edestä.

Ginger ei kehittynyt kovin voimakkaaksi: Saffir-Simpsonin viisipiortaisella asteikolla se kohosi vain kakkosluokkaan. Se aiheutti rannikolla tulvia meriveden nousun takia, ja Pohjois-Carolinan itäosissa 250–330 millimetrin sademääriä, jotka tuhosivat maissi- ja soijaviljelmiä.

## Lähteet
Keijo Kihlman

**Keijo ”Kippari” Kihlman** (31. toukokuuta 1920 Turku &ndash; 2. toukokuuta 2007 Turku) oli suomalainen palloilijalahjakkuus, joka pelasi pääsarjatasolla useissa palloilulajeissa kuten jalkapallossa, jääkiekossa, jääpallossa ja käsipallossa. Pelaajauransa jälkeen Kihlman toimi valmentajana.

## Jalkapallo

Jalkapalloilijana Kihlman kuului TPS:n ”dream teamiin” (termi Heikki Mäen, ks. lähde). ”Kippari” pelasi edustusjoukkueessa vuosina 1939–1954 ja saavutti sekä Suomen Palloiluliiton mestaruuden 1945 että kaksi Suomen mestaruutta, vuosilta 1941 ja 1949. TPS voitti mestaruuden myös 1939, mutta tuolloin Kihlmanin ottelumäärä ei riittänyt mitaliin. Keskushyökkääjänä pelannut Kihlman voitti mestaruussarjan maalikuninkuuden 1946.

Kihlman pelasi myös yhden A-maaottelun Suomen edustusjoukkueessa.

## Jääkiekko
Kihlman sai lukioikäisenä TPS:n johtokunnan hyväksymään jääkiekon seuran ohjelmaan vuonna 1937, ja hän pelasi edustusjoukkueessa aina vuoteen 1954 asti. Kihlman oli ehdolla myös maajoukkueeseen vuonna 1948, mutta maan rahapula esti joukkueen lähettämisen. Vuonna 1944 sarja jäi sodan vuoksi kesken, tuolloin TPS oli sarjan johdossa. TPS-aikana ainoan varsinaisen mitalinsa, pronssin, Kihlman sai vuonna 1953. Kaudella 1948–1949 Kihlman tosin voitti TPK:n riveissä pronssia, TPS:n lopetettua tuolloin jääkiekkoilun joksikin aikaa.

Kihlman valmensi myös TuTon jääkiekon edustusjoukkuetta kaudella 1960–1961.

## Muut palloilulajit

Käsipallo tuli Suomeen sotavuosina, ja ensimmäinen Suomen mestari vuodelta 1944 oli TPS, jonka riveissä Kihlman pelasi.

## Saavutukset ja palkinnot
*2 SM-pronssia jääkiekossa (1949, 1953)
*2 SM-kultaa jalkapallossa (1941, 1949)
*1 SPL-mestaruus jalkapallossa 1945
*1 SM-kulta käsipallossa

## Lähteet
* *Mäki, Heikki*. ”Mestaripalloilija Keijo Kihlman”. Kihlmanin muistokirjoitus Turun Sanomissa 8.5.2007.
Timo Korvenpää

**Timo Heikki Antero Korvenpää** (1952 – 2. lokakuuta 2011 Espanja) oli tamperelainen ekonomi, MBA ja suomalainen pankki- ja talouselämän vaikuttaja.

Korvenpää kirjoitti vuonna 1971 Forssan yhteislyseosta ylioppilaaksi.  Korvenpää työskenteli 1980-luvulla YIT:ssa, Citybankissa ja SKOP:ssa. Skopissa Korvenpää toimi mm. osastopäällikkönä vastaten valuutta- ja rahakaupasta. Hänet nimitettiin Skopin johtokunnan jäseneksi vuonna 1991. Korvenpää ehti olla KOP-Meritan palveluksessa vuoden. Korvenpää nimitettiin marraskuussa 1994 KOP:n johtokunnan jäseneksi, juuri kun KOP aloitti Kansallisannin. Erotuksena useista KOP:n johtajista vuonna 1996, Korvenpää kuitenkin välttyi syytteiltä KOP:n antia koskevassa jupakassa . 

Nokian Kirsi Sormusen siirryttyä Nokian tietoliikenneryhmän talous- rahoitusjohtajaksi, silloinen Meritan johtokunnan varajäsen Korvenpää nimitettiin Nokia Oyj.:n treasuryn rahoitusjohtajaksi 1.12.1995 ja sittemmin myös Nokian Eläkesäätiön hallituksen puheenjohtajaksi vuonna 1996. Korvenpää esitelmöi Taloustieteellisen Yhdistyksen KT-päivillä Tampereella vuonna 2000. Korvenpää siirtyi Nokia Networksin talousjohtajaksi vuonna 2000, mutta erosi Nokian palveluksesta yllättäen vuonna 2002 jääden sapattivapaalle. Nokian jälkeen Korvenpää toimi useiden eri yritysten hallituksissa.

Korvenpää oli sotilasarvoltaan res. luutnantti. Timo Korvenpää harrasti mm. purjelentämistä ja murtomaahiihtoa. Hän menehtyi Espanjassa 2011 purjelentokone-onnettomuudessa. Korvenpää oli maininnut motokseen *”The more I work the luckier I get”*. 

## Luottamustoimia

* Merita Pankki Oy; johtokunnan varajäsen 1995
* Suomen Arvopaperikeskus Oy; hallituksen jäsen 1999
* Nokian eläkesäätiö; hallituksen puheenjohtaja 1996–2000
* Työeläkevakuuttajat (TELA); hallituksen jäsen 1998–2000
* Helsingin Arvopaperipörssi Hex, sittemmin Helsingin pörssi OMX:n hallintoelimissä vuosina 1997–2002
* Sponda Oyj:n hallituksen jäsen vuodesta 2006
* Metsä Group Financial Services Oy hallituksen jäsen vuodesta 2005
* Meridea Financial Software Oy, hallituksen jäsen
* Evli Pankki Oyj. hallituksen jäsen vuodesta 2003
* Catella Property Oy, hallituksen jäsen
* Hallitusammattilaiset ry:n jäsen 
* Suomen Punainen Risti, Tampereen osasto, hallituksen jäsen
* Suomen Punainen Risti, talous- ja henkilöstövaliokunta 2008–
* Suomen Ilmailuliiton hallituksen jäsen vuodesta 2007
* Räyskälä-Säätiö, hallituksen jäsen, 2008–
* Nokian Panimo Oy, hallituksen jäsen 2008–

## Lähteet
Hurrikaani Eloise

**Hurrikaani Eloise** oli vuoden 1975 Atlantin hurrikaanikauden tuhoisin hurrikaani, ja ainoa, joka iski Yhdysvaltojen alueelle. Se teki huomattavaa tuhoa Yhdysvaltojen kaakkoisosassa kuten Floridassa, Puerto Ricolla sekä Isoilla Antilleilla, surmasi 76 ihmistä ja aiheutti aineellisia vahinkoja yli kahden miljardin senaikaisen Yhdysvaltain dollarin edestä.

## Lähteet
Paranalin observatorio

**Paranalin observatorio** on Euroopan eteläisen observatorion (ESO) observatorioalue Atacaman autiomaassa pohjois-Chilessä, noin 120 kilometriä Antofagastan kaupungista etelään. Observatorio perustettiin kunnianhimoisen Very Large Telescope (VLT) -projektin kaukoputkien sijaintipaikaksi ja sitä voidaan hyvällä syyllä pitää yhtenä maailman tärkeimmistä tähtitieteellisistä observatorioista. Observatorion rakentaminen aloitettiin Cerro Paranalille 2&nbsp;635 metrin korkeuteen merenpinnasta 1980-luvulla. Ensimmäinen VLT:n teleskoopeista otettiin käyttöön huhtikuussa 1999 ja alueen rakentaminen oli vielä vuonna 2007 osittain kesken.

## Teleskoopit ja instrumentit
Paranalin lippulaivan muodostavat VLT:n neljä 8,2-metristä teleskooppia Antu, Kueyen, Melipal ja Yepun sekä näiden 1,8-metriset aputeleskoopit. VLT:n teleskoopit voidaan kytkeä yhteen optiseksi interferometriksi, mikä tekee niistä maailman suurimman yksittäisen tähtitieteellisen havaintolaitteen.

*Antu (UT-1)
::* FORS 2 &ndash; spektrometri ja kamera näkyvän valon alueen havaintoihin
::* CRIRES &ndash; erittäin suuren resoluution echelle-spektrometri
::* ISAAC &ndash; infrapuna-alueen kamera ja spektrometri
*Kueyen (UT-2)
::* FORS 1 &ndash; spektrometri ja kamera näkyvän valon alueen havaintoihin
::* FLAMES &ndash; monielementtispektrometri
::* UVES &ndash; erittäin suuren resoluution spektrometri UV-alueelle
*Melipal (UT-3)
::* VISIR &ndash; infrapuna-alueen kamera ja spektrometri
::* VIMOS &ndash; spektrometri useiden kohteiden samanaikaiseen mittaamiseen 
*Yepun (UT-4)
::* SINFONI &ndash; infrapunaspektrometri
::* HAWK-1&ndash; lähi-infrapuna-alueen kamera (käyttöön 2008)
::* NACO &ndash; suuren tarkkuuden kamera visuaalihavaintoihin
*VLT-interferometri
::*MIDI &ndash; keski-infrapuna-alueen interferometri
::*AMBER &ndash; lähi-infrapuna-alueen interferometri
::*PRIMA &ndash; kamera 
*VLT Survey -teleskooppi
::*OmegaCAM &ndash; kamera
*VISTA -teleskooppi (käyttöön 2007)
::*IR camera &ndash; lähi-infrapuna-alueen kamera

Lisäksi käytössä on MASCOT-kamera, joka ottaa kuvan koko taivaasta kahdeksan minuutin välein.

## Katso myös
*Llano de Chajnantorin observatorio
*La Sillan observatorio
*Very Large Telescope
*European Extremely Large Telescope

## Aiheesta muualla

*Paranalin observatorion kotisivu 
*Paranalin instrumentaatio
Rauman Lyseon lukio

**Rauman Lyseon lukio** on Rauman ainoa lukiokoulutusta antava oppilaitos. Se aloitti toimintansa vuonna 2007, jolloin kolmesta Raumalla aiemmin toimineesta lukiosta – Raumanmeren lukiosta, Rauman yhteislyseon lukiosta ja Uotilanrinteen lukiosta – muodostettiin Rauman lukio. Vuonna 2013 Rauman lukion nimeksi vaihdettiin Rauman Lyseon lukio, ja vuodesta 2016 lähtien se on toiminut peruskorjatussa Otan koulukiinteistön tiloissa (Urheilukatu 22).   Rauman Lyseon lukio on yksi valtakunnan suurimmista lukioista opiskelijoiden määrän ollessa vuosittain 700–800. Opetushallituksen vuoden 2015 tilastoinnin mukaan Rauman Lyseon lukio oli opiskelijamäärän perusteella valtakunnan 15. suurin päivälukio.  Koulun rehtorina toimii Jani-Petteri Renko ja apulaisrehtorina Otso Huuska.

## Lähteet
Hanns Johst

**Hanns Johst** (8. heinäkuuta 1890 Seerhausen, Riesa, Saksi, Saksa – 23. elokuuta 1978 Ruhpolding, Baijeri, Saksan liittotasavalta) oli saksalainen näytelmäkirjailija ja kirjailija. Johst kirjoitti ekspressionistisia näytelmiä, jotka tavoittivat natsien hyväksynnän. Sotilasarvoltaan hän oli SS-Gruppenführer.

Uransa alussa hän kirjoitti menestyviä ekspressionistisia näytelmiä, kuten *Der Junge Mensch* (Nuori mies, 1916), *Der König* (Kuningas, 1920) ja *Thomas Paine* (1927). 

Kuuluisin Johstin kirjoittama repliikki on varmasti: “Jos kuulen sanan ‘kulttuuri’, poistan varmistimen Browningistani!” Näin lausuu päähenkilö nuori SA-mies Schlageter, josta tuli SA-joukkojen marttyyri. Näytelmästä *Schlageter* (1933) tuli merkittävä Saksassa. Albert Leo Schlageter oli ranskalaista miehitysvaltaa vastaan Ruhrilla tehnyt ensimmäisen maailmansodan veteraani, jonka ranskalaiset ottivat kiinni 8. huhtikuuta 1923, tuomitsivat kenttäoikeudessa 7. toukokuuta kuolemaan ja teloittivat 26. toukokuuta 1923 aamulla Golzheimerissa 28-vuotiaana.

Hanns Johst, joka tuolloin oli Preussilaisen valtion teatterin tuottaja, teki näytelmän edustamaan “uutta teatteria kansallissosialistisessa hengessä“. Uuden teatterin tuli palvella kahta tarkoitusta: Ensiksi koska “uuden saksalaisen tuli syntyä saksalaisuuden verestä ja ytimestä“ teatterin tuli selventää katsojalle mikä saksalaisuudella pohjimmiltaan tarkoitettiin kansallissosialistisessa yhteiskunnassa. Toiseksi teatteri oli vihoviimeinen pedagoginen väline, jolla saksalaiset voidaan pelastaa todellisen maailman materialistisuudesta. 

*Schlageter* oli tehnyt vaikutuksen Adolf Hitleriin, jonka suosikiksi hän pääsi sanomallaan: “Kansan yksilöiden tulisi seurata sokeasti yhtä johtajaa, tässä tapauksessa taiteilijaa, jotta kansa tavoittaisi paremman tulevaisuuden”. Kansallissosialistisen puolueen valtaannousun vuonna 1933 Johstin ura lähti nopeaan nousuun, sillä silloin hänestä tehtiin Saksalaisen runouden akatemian johtaja. Vuotta myöhemmin hänet nimitettiin Preussin osavaltioneuvoston jäseneksi. Vuonna 1935 Johstista tuli valtakunnan teatteriviraston johtaja, jossa hän Joseph Goebbelsin johtamana muokkasi teatteria kansallissosialistiseen ideologiaan sopivaksi. 

Sodan jälkeen oikeusistuin, joka poisti aktiivinatseja Saksan hallinnosta totesi Johstin hyötyjäksi ja tuomitsi hänet 500 markan sakkoihin. Hän haki muutosta tuomioon, mutta saikin 3 ½ vuotta pakkotyötä, omaisuuden puolitusrangaistuksen ja kymmenvuotisen ammatinharjoituskiellon. 

## Lähteet
* Saksankielinen sivu Hanns Johstista (bio, kuvia, kirjallisuusnäytteitä) 
*  
*
Heliadit

**Heliadit** olivat kreikkalaisessa mytologiassa auringonjumala Helioksen lapsia.

## Heliades

Helioksen tyttäret (, yksikössä ) olivat Helioksen ja Klymenen lapsia ja Faethonin sisaria.

Ovidius mainitsee sisaruksia olevan kolme; nuorinta hän ei nimeä, mutta vanhin on **Faetusa**, ja keskimmäinen **Lampetia**.. Hyginus puolestaan kertoo sisaruksia olevan seitsemän ja luettelee heidän nimensä: **Merope**, **Helie**, **Aigle**, **Lampetia**, **Foibe**, **Aitherie** ja **Dioksippe**.

Kun Faethon oli ajanut isänsä vaunuilla liian lähelle maata ja polttanut kaiken ympäriltään, Zeus surmasi hänet salamalla estääkseen häntä tuhoamasta koko maata. Faethonin ruumis putosi Pojokeen, joka tunnettiin ennen Eridanosjokena. Häntä surevat sisaret, heliadit, muuttivat muotoaan poppeleiksi ja juurtuivat joen varteen, ja heidän kyynelensä muuttuivat meripihkaksi.

## Heliadai

Helioksen pojat (, yksikössä ) olivat Helioksen ja Rhoden lapsia. Heidän lukumääräkseen kerrotaan seitsemän, ja he olivat nimiltään Okhimos, Kerkafos, Makareus, Aktis, Tenages, Triopas ja Kandalos. Heidän ainoan sisarensa nimi oli Elektryone. Heidät mainitaan muita ihmisiä taitavammiksi, mutta heidät tunnettiin erityisesti taitavina astrologeina ja merenkävijöinä. Heidän väitettiin olleen ensimmäiset, jotka jakoivat päivän tunteihin.

## Lähteet
Daniel Sedin

**Erik Daniel Sedin** (s. 26. syyskuuta 1980 Örnsköldsvik, Ruotsi) on ruotsalainen jääkiekkoilija. Sedin ja hänen identtinen kaksoisveljensä Henrik pelasivat NHL-joukkue Vancouver Canucksissa valtaosan ammattilaisurastaan vuosina 2000–2018.

## Pelaajaura
Molemmat Sedinin veljeksistä pelasivat samassa ketjussa Anson Carterin kanssa kaudella , tuttavallisemmin heidät tunnettiin "Veljesten ketjuna". Tuolla kaudella, Veljesten ketju oli Canucksien tehokkain ketju, ohittamalla Markus Näslundin/Todd Bertuzzin/Brendan Morrisonin ketjun pisteissä. Daniel Sedin teki oman piste-ennätyksensä kaudella  tehoilla 41+63=104, jolloin hän voitti eniten kaudella pisteitä tehneelle annettavan Art Ross Memorial Trophyn sekä Ted Lindsay Awardin, jonka myöntää NHLPA:n jäsenet. Sedin valittiin myös veljensä Henrikin kanssa . Sedineillä olisi ollut mahdollisuus pelata ammattilaisina jalkapalloa Ruotsissa, mutta he pelasivat mieluummin jääkiekkoa. Sedineillä on myös kaksi vanhempaa veljeä. Vancouver Canucks jäädytti Daniel ja Henrik Sedinin pelinumerot helmikuussa 2020.

### Maajoukkue
Sedin oli mukana Ruotsin kultaa voittaneessa joukkueessa Torinon talviolympialaisissa. Lisäksi hän on edustanut Ruotsia MM-kisoissa neljä kertaa (1999, 2001, 2005 ja 2013). Vuoden 2001 kisoista Ruotsi voitti pronssia. Sedin oli mukana Ruotsin maajoukkueessa sen voittaessa yhdeksännen maailmanmestaruutensa vuonna 2013.

### Yksityiselämä
Daniel Sedin on naimisissa ja hänellä on vaimonsa Marinetten kanssa kolme lasta. Daniel ja Henrik Sedin tunnetaan myös innokkaina raviurheilun harrastajina sekä hevosenomistajina. Heidän toistaiseksi menestynein hevosensa on Robert Berghin valmentama vuoden 2013 Elitloppet-voittaja Nahar.

## Tilastot

## Lähteet

*  Viitattu 31.7.2010
*  Viitattu 31.7.2010
*  Viitattu 31.7.2010

### Viitteet
Hurrikaani Carmen

**Hurrikaani Carmen** oli vuoden 1974 Atlantin hurrikaanikauden voimakkain hurrikaani. Se teki huomattavaa tuhoa Jukatanin niemimaalla ja Louisianassa, mutta vältti viime tipassa suuret asutuskeskukset kuten Belizen ja New Orleansin.

Carmen sai alkunsa pienestä säähäiriöstä Afrikan rannikolla elokuun 23. päivänä. Se liikkui nopeasti länteen ja kehittyi trooppiseksi matalapaineeksi 29. elokuuta. Karibianmeren lämpö auttoi sitä kehittymään trooppiseksi myrskyksi jo saman vuorokauden sisällä. Se voimistui edelleen, ja saavutti hurrikaanin voimakkuuden Jamaikan kaakkoispuolella 1. syyskuuta. Kun Carmen suuntasi Länsi-Karibialle, se sai avomereltä esteettömästi lämmintä ilmaa sisäänsä ja kasvoi nelosluokan hurrikaaniksi 2. syyskuuta. Myöhemmin samana päivänä se iski maihin Meksikossa Jukatanin niemimaan itärannalle. 12 tunnissa maihinlaskun jälkeen Carmen heikkeni trooppiseksi myrskyksi, mutta Jukatanin toisella puolella se sai merestä uudelleen voimaa ja kasvoi taas hurrikaaniksi 5. syyskuuta Meksikonlahdella. 8. syyskuuta se lähestyi Louisianan rannikkoa jälleen täydellä voimalla. Kylmempi ja kuivempi ilma heikensi sitä hiukan ennen maihin iskua. Myrsky heikkeni jälleen ja täyttyi Texasin itäosissa 10. syyskuuta.

## Lähteet
Rupert Murdoch

**Keith Rupert Murdoch** (lausutaan /ˈruːpət ˈməːdɒk/; s. 11. maaliskuuta 1931) on australialaissyntyinen yhdysvaltalainen mediamoguli. Hän on News Corporationin ja sen jatkajien Fox Corporationin ja uuden News Corp -yhtiön perustaja sekä hallituksen puheenjohtaja.

Murdoch aloitti uransa yhdellä isältään perimällä sanomalehdellä Adelaidessa. Hän hankki ja perusti lisää lehtiä Australiassa ennen kuin laajensi News Corporationia Ison-Britannian, Yhdysvaltojen ja Aasian mediamarkkinoille. Hän perusti Fox Broadcasting Companyn vuonna 1986. 

Murdoch on ollut kolmesti *[[Time]]*-lehden maailman 100 vaikutusvaltaisimman henkilön listalla. Hän oli *[[Forbes]]*-lehden maailman vaikutusvaltaisimpien ihmisten listalla 13:s vuonna 2010. *Forbes*-lehden maailman rikkaimpien listalla hän oli vuonna 2015 sijalla 77.

## Poliittinen toiminta
### Australia
Murdoch oli Australian Country Party (nyk. Australian kansallispuolue) -puolueen puheenjohtajan John McEwenin poliittinen liittolainen. Murdoch puolusti McEwania *[[The Australian]]* -lehdessään. Kun McEwan jäi eläkkeelle, niin Murdoch suuntasi tukensa Australian työväenpuolueen johtajalle, Gough Whitlamille, josta tuli pääministeri vuonna 1972. Pian kuitenkin Murdoch suuntasi huomionsa Yhdysvaltoihin.

### Yhdysvallat
Yhdysvalloissa vain maan kansalainen voi omistaa televisioaseman, joten Murdochista tuli Yhdysvaltain kansalainen vuonna 1985. Samalla hän menetti Australian kansalaisuutensa. 

## Yksityiselämä
Murdoch on ollut viidesti naimisissa. Vuonna 1956 hän nai Patricia Bookerin, melbournelaisen entisen kauppa-apulaisen ja lentoemännän. Avioliitossa syntyi vuonna 1958 tytär, Prudence. Rupert ja Patricia erosivat vuonna 1967.

Avioeron jälkeen Murdoch avioitui samana vuonna skotlantilaissyntyisen Anna Torvin kanssa. Katolinen Torv oli tuolloin toimittajana Rupertin sydneyläisessä *[[The Daily Telegraph (Australia)|The Daily Telegraph]]* -sanomalehdessä. Avioliitossa syntyi kolme lasta: Elisabeth (vuonna 1968), Lachlan (vuonna 1971) ja James (vuonna 1972). Pari erosi vuonna 1999 ja Torv sai avioerossa 1,7 miljardia dollaria.

Alle kuukausi toisen avioeronsa jälkeen Murdoch avioitui kiinalaissyntyisen, 30-vuotiaan Wendy Dengin kanssa. Avioliitosta syntyi kaksi lasta: Grace (vuonna 2001) ja Chloe (vuonna 2003). He erosivat vuonna 2014.

4. maaliskuuta 2016 Murdoch avioitui yhdysvaltalaisen näyttelijä-malli Jerry Hallin kanssa Lontoossa. Hall haki eroa kalifornialaiselta oikeusituimelta heinäkuussa 2022. Avioero astui voimaan kahta kuukautta myöhemmin, ja entinen pari ilmoitti eroavansa ystävinä.

Pyhän Patrickin päivänä 2022 Murdoch ilmoitti menevänsä kihloihin radiojuontaja Ann Lesley Smithin kanssa, mutta purki kihlat vain kahta viikkoa myöhemmin. Eron syyksi on arvioitu Smithin evankelistista uskonnollista vakaumusta, jonka Murdoch väitetysti koki epämukavaksi. 1. kesäkuuta 2024 Murdoch avioitui eläkkeellä olevan molekyylibiologi Elena Zhukovan kanssa Kaliforniassa.

## Kunnianosoituksia

*  Australian ritarikunta (Australia)
*  Pyhän Gregorius Suuren ritarikunta (Vatikaani, 1998)

## Lähteet

## Aiheesta muualla

* Murdoch Family tree
Em

**Em** tarkoittaa seuraavia asioita:

* 
* edellä mainittu, myös *ennen mainittu*, em., viittaus aikaisempaan kohtaan tekstissä
* 
* elektronimikroskooppi, EM, elektronisuihkua hyödyntävä mikroskooppi
* 
* 
* Erotiikan maailma, EM, suomalainen aikakauslehti
* Espoon Merenkulkijat, EM, suomalainen satamapalveluja tarjoava sekä purjehdus- ja veneilyharrastusta edistävä yhdistys
* Euroopan-mestaruus, EM, Euroopan-mestaruuskilpailuissa saavutettu voitto
* neliö (em), typografiassa käytettävä mittayksikkö.
Ek

**Ek** tai **EK** voi tarkoittaa seuraavia:
## Ek
* Ek (ruotsia, suomeksi: *"[[tammi]]"*), ruotsinkielinen sukunimi, esiintyy ainakin Suomessa ja Ruotsissa
* Ek, väestökirjanpitopiiri Ruotsissa, aiemmin pitäjä, kunta ja seurakunta

## EK
* 
* eduskunta, EK, Suomen valtion lainsäädäntö- ja budjettivaltaa käyttävä elin
* 
* Elinkeinoelämän keskusliitto, EK, suomalainen työnantajajärjestö
* 
* erikoiskoe, EK, pikataipaleen nimitys ralliurheilussa
* Etsivä keskuspoliisi, EK, Suomen entinen valtiollinen salainen poliisi
* Keskustaunioni (*Énosi Kentróon*, EK), kreikkalainen puolue
* Viron keskustapuolue, EK, vironkielisestä nimestä *Eesti Keskerakond*, virolainen puolue.

## Henkilöt
Ek on seuraavien henkilöiden sukunimi:

* Aksel Ek (1881–1948), suomalainen urheilujohtaja
* Aleksi Ek (s. 1998), suomalainen jääkiekkoilija
* Anders Ek (1916–1979), ruotsalainen näyttelijä
* Bettina Sågbom-Ek (s. 1965), suomalainen toimittaja, Tomas Ekin puoliso.
* Birger Ek (1911–1990), suomalainen lentäjä ja Mannerheim-ristin ritari
* Cecilia Ek (s. 1995), suomalainen jalkapalloilija
* Elin Ek (s. 1973), ruotsalainen maastohiihtäjä
* Hanna Ek (s. 1984), suomalainen Miss Suomi -kilpailun voittaja vuodelta 2005
* Inga Ek (s. 2008), suomalainen jalkapalloilija
* Lena Ek (s. 1958), ruotsalainen poliitikko, ministeri ja europarlamentaarikko
* Lisa Ek (s. 1982), ruotsalainen jalkapalloilija
* Marko Ek (s. 1966), suomalainen jääkiekkoilija
* Robert Ek (1830–1914), suomalainen lääkäri ja valtiopäivämies
* Salomon Ek (1826–1908), suomalainen maanviljelijä, kelloseppä ja valtiopäivämies
* Sverker Ek (1887–1981), ruotsalainen kirjallisuushistorioitsija
* Sverker R. Ek (1930–2019), ruotsalainen kirjallisuustieteilijä
* Tomas Ek (1957–2020), suomalainen radiotoimittaja ja muusikko, Bettina Sågbom-Ekin puoliso
* Torbjörn Ek (1949–2010), ruotsalainen jääkiekkoilija ja jalkapalloilija
* Unto Ek (1934–2019), suomalainen eräkirjailija
* Victor Ek (1858–1922), suomalainen kauppaneuvos, huolintayritys Ab Victor Ek Oy:n perustaja.

## Katso myös
Aihepiiriin liittyvät myös seuraavat:

* Choeung Ek, joukkoteloitusten muistopaikka Kambodžassa
* EK Eurooppalainen Kielikoulu, EF Education First -konsernin aputoiminimi Suomessa
* Ek Zuban, englantilainen kustantamo.
* M/T Stream, entinen *Ek-Cloud*, öljytankkeri.
Ej

**Ej** tarkoittaa seuraavia:

* 
* 
* .

## Henkilöt
Ej on seuraavan henkilön nimi:

* Eric Johnson (s. 1954), tunnetaan myös nimellä EJ, yhdysvaltalainen kitaristi.
Eh

**Eh** tarkoittaa seuraavia:

* 
* elinkeinohallitus, EH, elinkeinoasioista päättänyt valtion elin
* 
* .
Eg

**Eg** tarkoittaa seuraavia:

* Eg, kaupunki Afganistanissa
* EG, alankomaalainen aikakauslehti
* 
* 
* esimerkiksi, e.g., latinan ilmauksesta *exempli gratia*, tekstissä käsiteltyä asiaa havainnollistava näyte
* Euroopan yhteisö, EG, saksankielisestä nimestä *Europäische Gemeinschafte*, eurooppalainen talousjärjestö
* .
Ef

**Ef** tarkoittaa seuraavia:

* EF Education First, EF, maailman suurin yksityinen kielikouluttaja
* 
* Eurofurence, turritapahtuma
* Europa Forum, EF, Lionsklubien Euroopan yhteistyöneuvosto
* F, kirjain, vanha suomenkielinen nimi ef
* 
* ikuisen pakkasen ilmasto, EF, ilmastotyyppi Köppenin ilmastoluokituksessa
* Kirje efesolaisille, Ef., Uuteen testamenttiin sisältyvä Paavalin kirje Efesoksen seurakunnalle.
* Ф, kyrillinen kirjain, venäjänkielinen nimi эф (ef)

## Henkilöt
Ef on seuraavan henkilön nimi:

* Emil Forsgren (1860–1922), nimimerkki E. F..., suomalainen toimittaja.
Ec

**Ec** tarkoittaa seuraavia:

* 
* 
* 
* EC, Espanjan siviililentokoneiden kansallisuustunnus
* EuroCity, EC, eurooppalainen, kansainvälisen matkustajaliikenteen junatyyppi
* Euroopan yhteisö, EC, englannin sanoista *European Community*, eurooppalainen talousjärjestö
* EC, Ecclesia College, yksityinen korkeakoulu Springdalessa, Yhdysvaltain Arkansasissa.
Ev

**Ev** tarkoittaa seuraavia:

* 
* 
* 
* Valotusarvo eli EV
* eversti, ev, sotilasarvo
* EV, *extracellular vesicles*, solunulkoiset vesikkelit.
Tähti (pelikone)

**Tähti** on Veikkauksen, aikaisemmin Raha-automaattiyhdistyksen valmistama rahapeli-automaatti. Pelissä on tavoitteena saada voittava yhdistelmä voittolinjalle. Tähti-kuvio korvaa minkä tahansa kuvion voittolinjalla.

Voittolinja koostuu muiden Veikkauksen hedelmäpelien tapaan kolmesta kiekosta. Tähtikuviot vastaavat voittolinjalla mitä tahansa muuta kuviota. Koneessa on lukitus- sekä tuplausmahdollisuus päävoittoon saakka. Koneen päävoitto on RAY:n pelikoneuudistuksen myötä marketeissa ja kioskeissa 50 ja ravintoloissa sekä pelisaleissa 75 euroa. Tuplausvaihtoehdot ovat kruuna ja klaava. Tähti antaa nimensä mukaan kolmesta tähdestä päävoiton. Yksi tähti oikealla tai vasemmalla rivillä antaa 0,40–2,00 euroa eli panoksen kaksinkertaisena takaisin. Tähden tullessa keskiriville ei tule voittoa, mutta sen voi lukita seuraavalle kierrokselle, mikä lisää huomattavasti voittotodennäköisyyttä.

## Katso myös
* Luettelo Veikkauksen raha-automaattipeleistä

## Aiheesta muualla
* Tähti RAY:n Pelimaailmassa 
* Rahapeliopas
Reprise Records

**Reprise Records** [rɪ'priːz] on yhdysvaltalainen levy-yhtiö. Se on Warner Music Groupin omistuksessa ja toimii Warner Brothers Recordsin alaisuudessa. 

Frank Sinatra perusti Reprisen vuonna 1960 ja myi sen Warner Brothers Recordsille 1963. Tunnettuja varhaisvuosien kiinnityksiä ovat olleet muun muassa Joni Mitchell, Jimi Hendrix ja Captain Beefheart. Neil Young julkaisee albuminsa yhä Reprisen kautta.

Reprise Records on julkaissut muun muassa Green Dayn, The Smashing Pumpkinsin, Avenged Sevenfoldin, The Usedin, Mastodonin, Eric Claptonin, Fleetwood Macin, Josh Grobanin, My Chemical Romancen, Army of Loversin  ja Oasiksen tuotantoa.

## Lähteet

## Aiheesta muualla
* Viralliset sivut
Armenialaiset aakkoset

**Armenialaiset aakkoset** () ovat kirjaimisto, jolla on kirjoitettu armenian kieltä aina 400-luvulta alkaen. Armenialaisen kansanperinteen mukaan aakkoston kehitti Mesrop Maštots vuonna 405. Se on latinalaisen, kreikkalaisen ja kyrillisen kirjaimiston tapaan äännekirjoitukseen (yksi kirjain vastaa yhtä äännettä, ei tavua tai merkkiä) perustuva järjestelmä, jossa merkitään sekä vokaalit että konsonantit. Armenialaisilla aakkosilla on kirjoitettu kahta kirjakieltä: itäarmenian ja länsiarmenian kieltä. Kirjoitusjärjestelmään kuuluvat sekä suur- että pienaakkoset. Aakkoston kirjaimilla on myös numeroarvot.

Vuonna 2005 avattu aakkospuisto kunnioittaa aakkosten 1600-vuotista historiaa sekä sitä, millainen kansallinen ylpeydenaihe oma kirjoitusjärjestelmä armenialaisille on. 

## Armenian translitteraatio
Armenian translitteraatio kansainvälisen ISO 9985 -standardin sekä kansallisen standardin puuttuessa Wikipediassa sovelletun käytännön mukaan:

Wikipedia-siirtokirjoituksessa sulkeisiin merkityt kirjaimet otetaan mukaan kirjaimen esiintyessä sanan alussa.
Ւ/ւ ei esiinny itsenäisenä kirjaimena nykyaikaisessa itäarmenialaisessa aakkostossa.

## Lähteet

## Aiheesta muualla

* armenian-alphabet.com  interaktiivinen armenialainen aakkoset
* theiling.de: Sivu jolla opetetaan armenian aakkoset
* Transliteration schemes for the Armenian alphabet
Louison Bobet

**Louis ("Louison") Bobet** (12. maaliskuuta 1925 Saint-Méen-le-Grand – 13. maaliskuuta 1983) oli ranskalainen maantiepyöräilijä, ensimmäinen Ranskan ympäriajon kolme kertaa peräkkäin voittanut ajaja.

## Saavutuksia
* Ranskan ympäriajo 
** 4. kokonaiskilpailussa ja 2 etappivoittoa 1948 
** 3. kokonaiskilpailussa ja 1 etappivoitto, mäkikilpailun, *[[maillot à pois]]'n* voitto 1950
** 20. kokonaiskilpailussa ja 1 etappivoitto 1951
** 1. kokonaiskilpailussa ja 2 etappivoittoa 1953
** 1. kokonaiskilpailussa ja 3 etappivoittoa 1954
** 1. kokonaiskilpailussa ja 2 etappivoittoa 1955 
** 7. kokonaiskilpailussa 1958
* Italian ympäriajo
** 7. kokonaiskilpailussa, etappivoitto ja mäkikilpailun, *[[maglia verde]]n* voitto 1951
** 2. kokonaiskilpailussa, etappivoitto ja 9 päivää maglia rosa -paidassa 1957
** 4. kokonaiskilpailussa
* Maantieajon MM-kilpailut 
** kultaa 1954, hopeaa 1957 ja 1958
* Ranskan maantiepyöräilymestari 1950 ja 1951
* Milano–San Remo voittaja 1951
* Giro di Lombardia voittaja 1951
* Critérium International voittaja 1951 ja 1952, toinen 1957
* Challenge Desgrange-Colombo voittaja 1951
* Pariisi-Nizza voittaja 1952
* Grand Prix des Nations voittaja 1952
* Ronde van Vlaanderen voittaja 1955
* Critérium du Dauphiné Libéré voittaja 1955
* Luxemburgin ympäriajo voittaja 1955
* Paris-Roubaix toinen 1951, kolmas 1955, voittaja 1956 
* Bordeaux-Paris voittaja 1959, toinen 1961 
* Critérium des As voittaja 1949, 1950, 1953, 1954
* Paris-Tours, toinen 1954, kolmas 1956, toinen 1957

## Aiheesta muualla
* Louison Bobet´n museo  
* Saavutukset memoire-du-cyclisme -sivustolta
Beeta-levy

**Beeta-levyt** (**β-levyt**) eli **beeta-laskokset** (**β-laskokset**) ovat proteiinin rakenteena sekundaarirakenne. Se on alfa-kierteen ohella tärkeimpiä proteiinien sekundaarirakenteita. Beeta-levyissä polypeptidiketjut ovat asettuneet rinnakkain, ja niitä sitovat toisiinsa peptidisidosten väliset vetysidokset. 

Atomien järjestys beeta-levykonformaatioissa poikkeaa merkittävästi alfa-kierteen atomien järjestyksestä. Beeta-levyissä polypeptidiselkärangat ovat melkein täysin venyneessä muodossa. Beeta-levy voi muodostua joko saman polypeptidiketjun eri osien välille (intraketjuinen beeta-levyrakenne) tai eri polypeptidiketjujen välille (interketjuinen beeta-levyrakenne). Beeta-levyrakenteessa polypeptidiketjut voivat asettua joko samansuuntaisesti (engl. *parallel*) tai vastakkaissuuntaisesti (engl. *antiparallel*). Samansuuntaisessa beeta-levyssä C- ja N-terminaalit ovat samassa suunnassa ja vastakkaissuuntaisessa puolestaan eri suunnissa. Polypeptidiketjujen väliset vetysidokset beeta-levyissä aiheuttavat toistuvan siksakrakenteen muodostumisen, josta voidaan käyttää myös nimitystä ”aaltopelti”. 

## Lähteet
* 
* 

## Aiheesta muualla
* Kuvia beeta-levyistä
Arbella Ewing

**Arbella Ewing** (13. maaliskuuta 1894 – 22. maaliskuuta 2008) oli pitkäikäinen yhdysvaltalainen. Hän oli ennen kuolemaansa maailman kolmanneksi iäkkäin elossa oleva henkilö. 

Ewing oli myös toiseksi vanhin elävä yhdysvaltalainen Edna Parkerin jälkeen. Hän syntyi Teksasissa ja kuoli juuri 114 vuotta täytettyään. Kuollessaan hän asui avustetusti kotiosavaltionsa pääkaupungissa Dallasissa.

Ewingin kuollessa häntä iäkkäämpiä olivat maailmalla ainoastaan vuonna 1893 syntyneet Edna Parker ja Maria de Jesus.
Jean-Claude Gaudin

**Jean-Claude Gaudin** (8. lokakuuta 1939 – 20. toukokuuta 2024) oli ranskalainen Les Républicains -puolueen poliitikko. Hän voitti paikan Ranskan kansalliskokouksessa ensimmäistä kertaa vuonna 1978 ja tuli valituksi senaattiin 1989. 

Gaudin oli senaatissa neljä kautta ja yhteensä 28 vuotta. Hän oli senaatin varapuheenjohtajana 2014–2017. Marseillen pormestariksi hänet valittiin neljästi ja johti kaupunkia 1995–2020. Gaudin oli Alain Juppén hallituksessa 1995–1997 maahanmuutto- sekä kaupunki- ja aluesuunnitteluministerinä.

Gaudin sai 14. heinäkuuta 1997 Kunnialegioonan ritarin arvon.

Gaudin toimi Les Républicains -puolueessa vuodesta 2015 kuolemaansa asti ja sitä ennen Union pour un Mouvement Populairessa.

Gaudin kuoli 20. toukokuuta 2024 asunnossaan Saint-Zachariessa 84-vuotiaana.

## Lähteet

## Aiheesta muualla
Ew

**Ew** tarkoittaa seuraavia:

* 
* *[[Elsevier (lehti)|Elsevier Weekblad]]*, EW, alankomaalainen viikkolehti
* 
* luonnosta hävinnyt, lyhenne EW, englanninkielisestä nimestä *exctinct in the wild*, eliön uhanalaisuusluokka
* 
* .
Muumio (täsmennyssivu)

**Muumio** tarkoittaa esimerkiksi seuraavia asioita:

* muumio, säilynyt ruumis
* muumio, kauhufiktion hirviö
* *[[Muumio (vuoden 1932 elokuva)|Muumio]]*, yhdysvaltalainen elokuva vuodelta 1932
* *[[Muumio (vuoden 1999 elokuva)|Muumio]]*, yhdysvaltalainen elokuva vuodelta 1999
* *[[Muumio (elokuvasarja)|Muumio]]*, useiden kauhuelokuvasarjojen kokonaisuus
Puluvärkki

**Puluvärkki** on pieni saari Raahen museon edustalla sijaitsevassa Pikkulahdessa. Saari on syntynyt purjelaivojen aikakaudella, kun Raahen satamaan saapuvat laivat purkivat paikalle painolastikivensä. Pikkuhiljaa paikalle syntyi karikko, jonka päälle rakennettiin paalujen varaan kalastajien käytössä ollut suola-aitta. 
Suola-aitta on purettu, mutta luodolle on rakennettu suihkulähde.

Saaren nimi ”puluvärkki” on väännös ruotsin sanasta ”pålverk” eli ”paalutus”.

## Aiheesta muualla
Denise Perrier

**Denise Perrier Lanfranchi** (s. 1935) on ranskalainen entinen malli.

Perrier muistetaan parhaiten Miss Maailma -kauneuskilpailusta, jonka hän voitti 19. lokakuuta 1953. Hän toimi kyseisen kisan tuomarina vuonna 2005.

Perrier on myös näytellyt kolmessa elokuvassa pikkurooleissa. Tunnetuin suoritus oli lyhyt esiintyminen Sean Conneryn kanssa James Bond -elokuvassa *[[Timantit ovat ikuisia]]*.

Nykyisin Perrier on eläkkeellä.

## Lähteet

## Aiheesta muualla
*
Ulkopauha

**Ulkopauha** voi tarkoittaa seuraavia maantieteellisiä kohteita:

* Ulkopauha, saari Himangan edustalla
* Ulkopauha, luoto Lohtajan edustalla
* Ulkopauha, saari Raahen edustalla.
Näytön paikka

**Näytön paikka** voi tarkoittaa ainakin seuraavia:

* *[[Näytön paikka (televisiosarja)|Näytön paikka]]* (*Make It or Break It*), yhdysvaltalainen vuosina 2009–2012 ensiesitetty nuortensarja
* *[[Can’t Buy Me Love (elokuva)|Can’t Buy Me Love]]* (televisioesityksessä Suomessa myös nimellä *Näytön paikka*), yhdysvaltalainen elokuva vuodelta 1987.
Manne (nimi)

**Manne** on suomalainen ja ruotsalainen miehen etunimi, joka on syntynyt lyhentymänä nimestä Immanuel tai Emanuel. Nimi on ollut käytössä Uudellamaalla jo 1400-luvulla, mutta suomalaiseen almanakkaan se lisättiin vasta vuonna 1964. Nimipäivää Mannet viettävät Suomessa 26. maaliskuuta. Ruotsin kalenterista Mannen nimipäivä poistettiin vuodesta 2001 alkaen.

Digi- ja väestötietoviraston mukaan Manne-nimisiä miehiä on Suomessa ollut vuoden 2019 loppuun mennessä 835. Suosituimmillaan nimi oli 1920- ja 1930-luvuilla.

## Tunnettuja Manneja
* Manne Grünberger, oik. *Manuel* (1912–1977), ruotsalainen näyttelijä
* Manne Jokela (1916–1990), maanviljelijä, virkamies, maanviljelysneuvos ja kymmenottelija
* Manne Laukkanen, *Mikael Viima* (s. 1972), kirjailija
* Manne Liimatainen (1943–2026), suomalainen hiihtäjä
* Manne Maalismaa, suomalainen televisiokuuluttaja
* Manne Muoniovaara (1883–1958), suomalainen rakennusinsinööri, rakennusneuvos ja rakennusliike Oy Constructor Ab:n toimitusjohtaja
* Manne Nurmia (1905–1973), suomalainen kemisti, Alkon pääjohtaja 1962–1972
* Manne Siegbahn (1886–1978), ruotsalainen fyysikko, Nobelin fysiikanpalkinnon saaja
* Manne Tuomenoksa (s. 1973), suomalainen kirjailija 
* Manne Vuorinen (1894–1966), suomalainen murtomaahiihtäjä

## Lähteet
Manuela Fernández-Fojaco

**Manuela Fernández-Fojaco** (18. kesäkuuta 1895 – 6. tammikuuta 2009) oli pitkäikäinen espanjalainen. Hän oli kuollessaan maailman viidenneksi vanhin ja Euroopan vanhin ihminen.

Fernández-Fojaco syntyi Llamasissa, Asturiassa.  

## Lähteet
Ulkopauha (Raahe)

**Ulkopauha** on saari Raahen edustalla Perämerellä. Se sijaitsee Iso-Kraaselin saaren luoteispuolella, noin 2,5 kilometrin päässä Virpiperästä luoteeseen. Sen koillispuolella sijaitsee Maapauhan saari. Ulkopauhan saarella sijaitsee Raahen kalastajanseuran ylläpitämä autiotupa, jonka pihapiirissä on ulko-wc ja liiteri. Muutoin saari on rakentamaton.

Saari on rannoiltaan kivikkoinen ja sitä ympäröivät karikot, joten saarelle rantautuminen on vaikeaa. Pääasiassa lehtimetsän peittämällä saarella kasvaa myös vadelmia, herukoita, tyrnejä, lillukoita sekä mansikoita. Saarella esiintyy myös uhanalaista siperianesikkoa.

## Aiheesta muualla
* Räntätty raaheksi
Kumpele

**Kumpele** on saari Raahen edustalla Perämerellä. Saari sijaitsee Raahen sataman sisääntuloväylän varrella Iso-Kraaselin eteläpuolella, noin kilometrin Virpiperästä länteen.

Saari on matala ja pääosin lehtimetsän peitossa. Sen eteläosassa on kaksi pientä järveä. Saarella sijaitsevat myös kalasataman veneväylän linjataulut.

Kumpeleessa on edelleen nähtävillä vuonna 1790 rakennetun tunnusmajakan eli pookin kiviset rauniot. Kumpeleen pooki oli Taskun ja Iso-Kraaselin pookien ohella yksi Raahen edustan kolmesta tunnusmajakasta. Pookin puuosat tuhoutuivat tulipalossa 1950-luvulla. Pookin uudelleenrakentamista on toivottu, jotta kulttuurihistoriallisesti arvokas kolmen pookin muodostama kokonaisuus saataisiin palautettua.

## Lähteet
Ksuthos

**Ksuthos** (; ) oli kreikkalaisessa mytologiassa Hellenin ja nymfi Orseiksen poika. Hänen veljensä olivat Doros ja Aiolos.

Kun Hellen jakoi maansa poikiensa kesken, Ksuthos sai Peloponnesoksen. Alueella asuvat kansat johtivat myöhemmin nimensä hänen poikiensa Akhaioksen ja Ionin mukaan akhaialaisiksi ja joonialaisiksi.

Hellenin kuoltua Ksuthoksen veljet ajoivat tämän maanpakoon syyttäen tätä esi-isien perinnön varastamisesta. Ksuthos pakeni Ateenaan, jossa kuningas Erekhtheus antoi hänelle tyttärensä Kreusan puolisoksi. Myöhemmin Erekhtheuksen kuoltua hänet nimitettiin tuomariksi päättämään, kuka tämän pojista perisi valtaistuimen. Ksuthoksen päätettyä Kekropsin, pojista vanhimman, hyväksi muut pojat ajoivat hänet uudelleen maanpakoon. Hän asettui Aigialokseen, jossa hän sittemmin myös kuoli.

## Ksuthos – Aioloksen poika
Ksuthos mainitaan myös Aioloksen ja Kyaneen poikana. Tässä tapauksessa on huomattava, että kyseessä ei ole Hellenin poika Aiolos, vaan tämän lapsenlapsenlapsi.

## Lähteet
Jarkko Reinikka

**Jarkko Reinikka** (s. 25. toukokuuta 1982 Ulvila) on suomalainen futsalpelaaja, joka edustaa espoolaista Golden Futsal Teamia. Hän toimii lisäksi GFT:n apuvalmentajana.

Reinikka aloitti futsaluransa Porin Palloilijoissa, jota hän oli nostamassa piirisarjoista SM-mitaleille asti. GFT:n riveihin hän siirtyi syyskuussa 2010 muutettuaan pääkaupunkiseudulle työnsä takia. Suomen futsalmaajoukkueen rinkiin Reinikka on kuulunut vuodesta 2006 lähtien.

Reinikka on pelannut myös jalkapalloa, jossa hän on edustanut FC Jazzia, Porin Palloilijoita, Forssan Jalkapalloklubia, Pallo-Iiroja ja Malmin Palloseuraa.

Reinikka on valmistunut insinööriksi (AMK) Satakunnan ammattikorkeakoulun tietotekniikan koulutusohjelmasta. Opinnäytetyössään hän käsitteli fi-verkkotunnusten nimipalvelinvirheitä ja niiden ennaltaehkäisyä. 

## Futsal-tilastot
Päivitetty 22. kesäkuuta 2014.
* 2004–2010 Porin Palloilijat, 72 ottelua, 57 maalia
* 2010– Golden Futsal Team, 89 ottelua, 63 maalia
* 2006–2012 Suomi, 45 ottelua, 4 maalia

## Saavutukset
*Futsalin SM-hopeaa 2008
*Futsalin SM-pronssia 2009, 2011

## Lähteet
*Golden Futsal Team, Pelaajaprofiili
*Urheilusuomi
*Suomen Palloliitto, futsalin maajoukkuepelaajat
Lucius Accius

**Lucius Accius** (noin 170 eaa. – noin 86 eaa.) oli roomalainen runoilija. Accius syntyi Pisaurumissa Umbriassa noin vuonna 170 eaa. Hänen kuolinvuottaan ei tiedetä, mutta hänen on täytynyt elää vanhaksi, koska vuonna 106 eaa. syntynyt Cicero mainitsee keskustelleen hänen kanssaan. Accius tuli kuuluisaksi muokkaamalla kreikkalaisia näytelmiä latinaksi. Hän kirjoitti myös omia näytelmiä ja harrasti myös kielitiedettä.

Acciuksen töistä on säilynyt katkelmia (noin 700 riviä) ja noin viidenkymmenen näytelmän nimet. Acciuksen näytelmät käsittelivät muun muassa Troijan sotaa. Hänen Rooman historiaa käsittelevät tragediat käsittelivät Rooman ensimmäistä konsulia Lucius Junius Brutusta ja Publius Decius Musin uhrautumista Sentinumin taistelussa.

## Lähteet
Ville Harittu

**Ville Harittu** (s. 11. maaliskuuta 1983 Turku) on entinen suomalainen jalkapalloilija. Hänen pelipaikkansa oli keskikentän keskellä tai vasempana laitapuolustajana.

Harittu on edustanut urallaan TPK:ta, TPS:aa, SalPaa ja PoPaa. Hän on pelannut Veikkausliigaa TPS:n paidassa 35 ottelun verran ja tehnyt otteluissa kolme maalia. Hänen isänsä Tauno Harittu ja setänsä Tapio Harittu sekä Martti Harittu olivat myös pääsarjatason jalkapalloilijoita.

## Aiheesta muualla
* Haritun pelaajatiedot PoPan sivuilla
Anson Carter

**Anson Carter** (s. 6. kesäkuuta 1974, Scarborough, Ontario) on entinen kanadalainen ammattilaisjääkiekkoilija. NHL-uransa hän aloitti kaudella 1996–1997 Washington Capitalsin joukkueessa. Oikean laitahyökkääjän paikkaa pelannut Carter edusti myös monta kautta NHL:ssä Boston Bruinsia, Edmonton Oilersia, New York Rangersia, Los Angeles Kingsiä, Vancouver Canucksia, Columbus Blue Jacketsia ja Carolina Hurricanesia. Carter lopetti uransa Sveitsin pääsarjan HC Luganossa pelaamansa kauden 2007–2008 jälkeen.

Carter ratkaisi vuoden 2003 MM-kullan Kanadalle viimeistelemällä jatkoajalla maalin Ruotsin verkkoon. Kyseinen maali oli sikäli erikoinen, että videotuomari tarkasteli osumaa peräti viisi minuuttia, ja maailmanmestaruus päätyi Kanadaan Yleisradion videokuvan perusteella.

Carter osti vuonna 2022 osuuden ECHL-liigan Atlanta Gladiators -joukkueesta tarkoituksenaan rakennuttaa uusi areena ja saada sen myötä NHL-liigan laajennusjoukkue Alpharettan esikaupunkiin Atlantan metropolialueelle.

## Lähteet
* 
* 

### Viitteet
Heidelbergin raatihuone

**Heidelbergin raatihuone** on historiallinen rakennus Saksan Baden-Württembergissä sijaitsevan Heidelbergin vanhassakaupungissa. Raatihuoneiden alkuperäisenä käyttötarkoituksena oli olla kaupunginraadin kokoontumispaikka. Heidelbergin raatihuone rakennettiin alun perin vuosina 1701-1703, sen jälkeen kun kaupunki oli tuhoutunut Pfalzin perimyssodassa eli yhdeksänvuotisessa sodassa vuonna 1693. Rakennusta on sen jälkeen uudistettu ja laajennettu useaan otteeseen. Rakennuksen keskiosa edustaa barokin tyylisuuntaa. Pohjoinen siipi lisättiin vuosina 1886-1890. Vuonna 1908 raatihuonetta runteli tulipalo, ja sen jälkeen rakennukseen rakennettiin uusbarokkinen lisäosa.
Palais Boisserée

**Palais Boisserée** on historiallinen rakennus Saksan Baden-Württembergissä sijaitsevan Heidelbergin vanhassakaupungissa. Se sijaitsee Karlsplatzin pohjoisella laidalla, Hauptstraße-kadulla. Rakennus on rakennettu vuosina 1703–1705. Se toimi alun perin Franz von Sickingenin yksityisasuntona ja toimistona. Rakennuksen nykyinen nimi juontuu vuosilta 1810–1819, jolloin veljekset Sulpiz ja Melchior Boisserée asuivat rakennuksessa. 

Vuonna 1826 rakennuksen otti haltuunsa Badenin hallitus, ja barokkia edustanut palatsi suunniteltiin uudelleen klassiseen tyyliin. Vuodesta 1975 lähtien sen on omistanut Baden-Württembergin osavaltio. Sinne on nykyisin sijoitettu Heidelbergin yliopiston saksankielisen kirjallisuuden laitos.
Ehtaa tavaraa

**Ehtaa tavaraa** on Batin ja Ryydin vuonna 1989 julkaistu debyyttialbumi. Albumia myytiin julkaisuvuonna kultalevyyn ja platinalevyyn oikeuttava määrä.

Albumi julkaistiin ensimmäisen kerran CD-levynä vuonna 2000, jonka julkaisijana toimi Poptori. Poptorin painos sisältää alkuperäisen sisällön lisäksi kappaleet "Rapula" ja "Ykän kone". Vuonna 2019 albumista julkaistiin uusi CD-painos albumin alkuperäisellä sisällöllä. Tässä painoksessa on myös albumin alkuperäinen kansikuvitus.

## Kappaleet

### Sisältö
LP, C-kasetti, CD-painos (2019)
# 
# 
# 
# 
# 
# 
# 
# 
# 
# 

### CD-painos
Poptorin vuonna 2000 tekemä julkaisu
# Ehtaa tavaraa
# Stadissa (Osa 1.)
# Ryyd rap
# Stadissa (Osa 2.)
# Ryyd rock
# Voi ryydana
# Alkon juhlapullojahti (Osa 1.)
# Kurttupolkka 
# Alkon juhlapullojahti (Osa 2.)
# Petturi
# Rapula (bonuskappale)
# Ykän kone (bonuskappale)

## Lähteet
Palais Morass

**Palais Morass** on historiallinen rakennus Saksan Baden-Württembergissä sijaitsevan Heidelbergin kaupungin vanhankaupungin (*Altstadt*) alueella. Se edustaa arkkitehtoniselta tyylisuunnaltaan barokkia, ja se on valmistunut vuonna 1716. Palatsin rakennutti Heidelbergin yliopistossa rehtorina toiminut juristi Philipp Morass, jonka mukaan se on myös saanut nimensä. Vuodesta 1906 lähtien rakennuksessa on sijainnut Kurpfalz-museo, *Kurpfälzisches Museum*. Museoon on sijoitettu Heidelbergin kaupungin taidekokoelmat.
Insinööri Pettersson

**Insinööri Pettersson** on Berghamnin luotsipaikan ja Turun välisellä väylällä Nauvon saaren pohjoispuolella sijaitseva sektoriloisto, joka on rakennettu 1909. Se sijaitsee paikassa 60°15,18′ pohjoista leveyttä ja 21°53,8′ itäistä pituutta. Loisto on rakennettu vedenalaiselle matalikolle. Se on nimetty suunnittelijansa, Luotsi- ja majakkalaitoksen insinööri Karl R. Petterssonin mukaan. Loistotorni on rakenteeltaan betonikuorella vuorattu rautalevyrunkoinen rakennelma. 

Alun perin loiston valonlähteenä toimi kaasuvalo, ja se oli varustettu kaasun kulutusta säätelevällä aurinkoventtiilillä. Nykyään loiston valonlähteenä on aurinkopaneelien tuottama sähkö.

Loistoon liittyy myös runsaasti tapakulttuuria. Loiston kylkeen on esimerkiksi kiinnitetty muistolaattana Insinööriliiton tunnuskuvio, jonka ovat asettaneet paikalleen turkulaiset tekniikan opiskelijat. Viimeisen vuosikurssin opiskelijat kiillottavat laatan keväisin.

Huviveneilijöillä on tapana loiston sivuuttaessaan tervehtiä sitä sanoen: ”Hyvää päivää, herra insinööri.” Tapoihin kuuluu myös hatun nostaminen loistoa sivuutettaessa. Helsingin Sanomien mukaan 1990-luvulla merimerkin kohdalla turkulaisilla purjehtijoilla on tapana "ottaa Petterssonille", jotta saataisiin hyvä sää. Paluumatkalla ei vastaavasti merkin jälkeen enää oteta.

## Lähteet

## Aiheesta muualla
* Väylien varsilta: Tapaus Insinööri Petterson, Helsingin yliopiston kansatieteen laitos
Reimikari

**Reimikari** on pieni asumaton luoto Oulujärven Niskanselällä. Se sijaitsee noin viisi kilometriä pohjoiseen Säräisniemestä ja noin kahdeksan ja puoli kilometriä etelään Vaalan keskustaajamasta. Reimikarin pituus on 200 metriä ja leveys 70 metriä. Sen pinta-ala on noin 0,9 hehtaaria. Saari kuuluu osana Oulujärven lintusaaret -Natura-alueeseen.

Saarella tulentekopaikka, liiteri, käymälä ja rantautumislaituri. Saarella oli myös autiotupa, mutta se poistettiin käytöstä huonokuntoisena vuonna 2021.

## Lähteet
Alku

**Alku** voi viitata seuraaviin:

*Forssan Alku, forssalainen urheiluseura
*Kellokosken Alku, Tuusulassa toimiva urheiluseura
*Alku, työväentalo Tuuloksessa
*3037 Alku, asteroidi
*Brunbergin Alku-makeinen
* *[[Alku (vuoden 1970 elokuva)|Alku]]*, neuvostoliittolainen elokuva vuodelta 1970
* *[[Alku (Andrzej Szczypiorskin romaani)|Alku]]*, Andrzej Szczypiorskin romaani vuodelta 1994
* *[[Alku (Dan Brownin romaani)|Alku]]* (*Origin*), Dan Brownin romaani vuodelta 2017
* Alku, sukunimenä:
** Antero Alku (s. 1955), diplomi-insinööri, kaupunkiliikenteen vaikuttaja ja tietokirjailija
** Paavo Alku, suomalainen puhekommunikaatiotekniikan professori.
Vålerenga Ishockey

**Vålerenga Ishockey** on jääkiekkoseura Norjan pääkaupungista Oslosta, joka pelaa maan pääsarjassa, EliteHockey Ligaenissa. Se on suuren urheiluseuran Vålerenga IF:n jääkiekkojaosto. Seura on perustettu vuonna 1913. Seura on voittanut Norjan mestaruuden 25 kertaa vuosina 1960, 1962, 1963, 1965–1971, 1973, 1982, 1985, 1987, 1988, 1991–1993, 1998, 1999, 2001, 2003, ja 2005–2007. Lisäksi Norjassa seurataan liigamestaruuksia eli runkosarjan voittoja. Tämän tittelin Vålerenga on voittanut 26 kertaa  vuosina 1962–1971, 1980, 1982, 1985, 1988, 1991–1994, 1996, 1998–2000, 2002, 2003, 2005 ja 2007. Seuran kotihallina toimii vuoden 1952 talviolympialaisiin valmistunut Jordal Amfi, joka katsojakapasiteetti on 5500 .

## Joukkue kaudella 2025-2026

### Valmennus & Joukkueenjohto
* **Päävalmentaja:** Roy Johansen 
* **Maalivahtivalmentaja:** Mikael Vuorio 
* **Fysiikkavalmentaja:** Jon Aase 
* **Huoltopäällikkö:** Roar Holmen 
* **Toimitusjohtaja:** Morten Ask 
* **Joukkueenjohtaja:** Erling Ween 

*Lähde: EliteProspects*

## Vålerenga Euroopan kentillä

## NHL-pelaajat

* Serge Boisvert
* David Booth
* Travis Brigley
* Éric Chouinard
* Patrick Coulombe
* Pierre Dagenais
* Patrick DesRochers
* Simon Gamache
* Tyrone Garner
* Scott Hartnell

* Espen Knutsen
* Jiří Látal
* Chris Mason
* Duncan Milroy
* Gavin Morgan
* Anders Myrvold
* Kent Nilsson
* Ryan O’Marra
* Serge Payer
* Shay Stephenson

## Lähteet

## Aiheesta muualla
* Virallinen kotisivu